CELEX: 52013PC0728
Language: hu
Date: 2013-10-24
Title: Javaslat A TANÁCS HATÁROZATA az egyrészről az Európai Közösség, másrészről Ciszjordánia és a Gázai-övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodással létrehozott vegyes bizottságban az említett megállapodáshoz csatolt, a származó termékek fogalmának meghatározásáról és az igazgatási együttműködés módszereiről szóló 3. jegyzőkönyv 15. cikke (7) bekezdésének módosításával összefüggésben az Európai Unió által képviselendő álláspontról

|
			
		
		
		52013PC0728
		
			Javaslat A TANÁCS HATÁROZATA az egyrészről az Európai Közösség, másrészről Ciszjordánia és a Gázai-övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodással létrehozott vegyes bizottságban az említett megállapodáshoz csatolt, a származó termékek fogalmának meghatározásáról és az igazgatási együttműködés módszereiről szóló 3. jegyzőkönyv 15. cikke (7) bekezdésének módosításával összefüggésben az Európai Unió által képviselendő álláspontról /* COM/2013/0728 final - 2013/0348 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
Az EU–PFSZ vegyes bizottság 2009. június 24-i
1/2009 határozatával[1]
módosított, az EK és a PFSZ közötti társulási megállapodás 3.
jegyzőkönyvének 15. cikke rendelkezik a vámvisszatérítések tilalmáról. A
(7) bekezdés átmeneti időszakot ír elő a vámvisszatérítés tilalmának
teljes körű ciszjordániai és gázai-övezeti alkalmazásáig, és egyben
lehetőséget ad e partnernek, hogy ez alatt az idő alatt
visszatérítéseket ítéljen oda exportőreinek vagy gazdasági
szereplőinek.
Ez az átmeneti időszak 2009. december
31-én lejárt. A 15. cikk (7) bekezdése azonban lehetővé teszi e
rendelkezés közös megegyezés alapján történő felülvizsgálatát.
A PFSZ kérelme alapján a Bizottság 2010-ben e
rendelkezés alkalmazásának 2012. december 31-ig történő meghosszabbítását
javasolta[2].
Az EU–PFSZ vegyes bizottság azonban soha nem fogadta el e határozatot. A PFSZ
2012. december 6-án írásbeli kérelmet nyújtott be e rendelkezés alkalmazásának
négy évre történő újbóli meghosszabbítására vonatkozóan. 
A 3. jegyzőkönyv 39. cikkének
megfelelően a fenti jegyzőkönyv rendelkezései a vegyes bizottság
határozatával módosíthatók.
A határozat szövege módosítja a 15. cikk (7)
bekezdésében foglalt rendelkezést. 
A Felek megállapodtak abban, hogy 2010. január
1-jei hatállyal a 15. cikk (7) bekezdésének alkalmazását hat évvel
meghosszabbítják annak érdekében, hogy a gazdasági szereplők részére
biztosítsák az egyértelműséget, a gazdaság hosszú távú kiszámíthatóságát
és a jogbiztonságot, koherenciát garantáljanak más földközi-tengeri országok
hasonló kérelmeivel, valamint jogszerűvé tegyék a PFSZ első kérelmét
követő bizottsági javaslatban felölelt időszakot.
A pán-euromediterrán munkacsoporton belül
megállapodtak abban, hogy e határozat hivatalos elfogadásáig a határozatban foglalt
rendelkezéseket 2010. január 1-jétől alkalmazzák.
2.           KONZULTÁCIÓ AZ
ÉRDEKELTEKKEL; HATÁSVIZSGÁLAT
Az érdekelt felekkel a pán-euromediterrán
munkacsoporton, valamint a Vámkódexbizottságon (Származási Szekció) belül
tárgyaltak.
Külső szakértő bevonására nem volt
szükség.
Hatásvizsgálatra nem volt szükség, mivel a
javasolt kiigazítások technikai jellegűek, és nem érintik a jelenleg
hatályos származási szabályokkal kapcsolatos jegyzőkönyv lényegét.
3.           A JAVASLAT JOGI ELEMEI
A visszatérítésekről szóló módosított
rendelkezést 2010. január 1-jéig visszamenőleges hatállyal kell
alkalmazni.
A rendelkezés módosításának jogalapja az Európai Unió működéséről szóló
szerződés 207. cikke
(4) bekezdésének első albekezdése, összefüggésben 218. cikkének (9)
bekezdésével.
A javaslat az Európai Unió kizárólagos
hatáskörébe tartozik, A szubszidiaritás elve ezért nem alkalmazandó.
A javasolt jogi eszköz: tanácsi határozat.
2013/0348 (NLE)
Javaslat
A TANÁCS HATÁROZATA
az egyrészről az Európai Közösség,
másrészről Ciszjordánia és a Gázai-övezet Palesztin Nemzeti Hatósága
képviseletében a Palesztin Felszabadítási Szervezet (PFSZ) közötti
kereskedelemről és együttműködésről szóló euromediterrán
ideiglenes társulási megállapodással létrehozott vegyes bizottságban az
említett megállapodáshoz csatolt, a származó termékek fogalmának
meghatározásáról és az igazgatási együttműködés módszereiről szóló 3.
jegyzőkönyv 15. cikke (7) bekezdésének módosításával összefüggésben az
Európai Unió által képviselendő álláspontról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 207. cikke (4) bekezdésének első
albekezdésére, összefüggésben 218. cikke (9) bekezdésével,
tekintettel az Európai Bizottság javaslatára,
mivel:
(1)       Az EU–PFSZ Társulási Tanács
2009. június 24-i 1/2009 határozatával[3]
módosított, az egyrészről az Európai Közösség, másrészről
Ciszjordánia és a Gázai-övezet Palesztin Nemzeti Hatósága képviseletében a
Palesztin Felszabadítási Szervezet (PFSZ) közötti kereskedelemről és
együttműködésről szóló euromediterrán ideiglenes társulási
megállapodás[4]
(a továbbiakban: a megállapodás) 3. jegyzőkönyve meghatározza a származó
termékek fogalmát és az igazgatási együttműködés módszereit.
(2)       A származó termékek
előállítása során felhasznált nem származó anyagok tekintetében a 3.
jegyzőkönyv 15. cikke a vámvisszatérítés és a vámmentesség általános
tilalmát írja elő. Mindemellett ugyanezen cikk (7) bekezdése bizonyos
feltételek mellett lehetővé teszi a részleges visszatérítés vagy mentesség
209. december 31-ig történő alkalmazását.
(3)       A PFSZ kérelme alapján a
Bizottság 2010-ben a 3. jegyzőkönyv 15. cikkében foglalt rendelkezések
alkalmazásának 2012. december 31-ig történő meghosszabbítását javasolta[5]. Az EU–PFSZ vegyes bizottság
azonban nem fogadta el e határozatot. 
(4)       A Felek megállapodtak abban,
hogy a megállapodás 3. jegyzőkönyve 15. cikke (7) bekezdésének
alkalmazását 2010. január 1-jei hatállyal hat évvel meghosszabbítják, hogy a
gazdasági szereplők részére biztosítsák az egyértelműséget, a
gazdaság hosszú távú kiszámíthatóságát és a jogbiztonságot, valamint
jogszerűvé tegyék a Bizottság javaslata által felölelt időszakot.
(5)       A 3. jegyzőkönyv 39.
cikkének megfelelően a megállapodással létrehozott vegyes bizottság
jogosult a jegyzőkönyv módosításáról dönteni.
(6)       Ennélfogva az Európai Uniónak
a csatolt határozattervezetben meghatározott álláspontot kell képviselnie a
vegyes bizottságban,
ELFOGADTA EZT A HATÁROZATOT:
1. cikk
Az egyrészről az Európai Közösség,
másrészről Ciszjordánia és a Gázai-övezet Palesztin Nemzeti Hatósága
képviseletében a Palesztin Felszabadítási Szervezet (PFSZ) közötti
kereskedelemről és együttműködésről szóló euromediterrán
ideiglenes társulási megállapodással létrehozott vegyes bizottságban a származó
termékek fogalmának meghatározásáról és az igazgatási együttműködés
módszereiről szóló 3. jegyzőkönyv 15. cikkének (7) bekezdésében
foglalt rendelkezés alkalmazási időszakának meghosszabbítására irányuló
módosítással összefüggésben az Európai Unió által képviselendő álláspontot
a vegyes bizottság mellékelt határozattervezete tartalmazza.
2. cikk
A vegyes
bizottság határozatát az Európai Unió Hivatalos Lapjában ki kell
hirdetni.
Kelt Brüsszelben, -án/-én.
                                                                       a
Tanács részéről
                                                                       az
elnök
MELLÉKLET 
Javaslat
Az EU–PFSZ VEGYES BIZOTTSÁG […] HATÁROZATA
(éééé. hónap nn.)
az
egyrészről az Európai Közösség, másrészről Ciszjordánia és a
Gázai-övezet Palesztin Nemzeti Hatósága képviseletében a Palesztin
Felszabadítási Szervezet (PFSZ) közötti kereskedelemről és
együttműködésről szóló euromediterrán ideiglenes társulási
megállapodáshoz csatolt, 
a származó termékek fogalmának meghatározásáról és az igazgatási
együttműködés módszereiről szóló 3. jegyzőkönyv 15. cikke (7)
bekezdésének módosításáról
A VEGYES BIZOTTSÁG,
tekintettel az egyrészről az Európai
Közösség, másrészről Ciszjordánia és a Gázai-övezet Palesztin Nemzeti
Hatósága képviseletében a Palesztin Felszabadítási Szervezet (PFSZ) közötti
kereskedelemről és együttműködésről szóló euromediterrán
ideiglenes társulási megállapodásra és különösen annak 3. jegyzőkönyv 39.
cikkére,
mivel:
(1)                   
Az EU–PFSZ Társulási Tanács 2009. június 24-i
1/2009 határozatával[6]
módosított, az egyrészről az Európai Közösség, másrészről
Ciszjordánia és a Gázai-övezet Palesztin Nemzeti Hatósága képviseletében a
Palesztin Felszabadítási Szervezet (PFSZ) közötti kereskedelemről és
együttműködésről szóló euromediterrán ideiglenes társulási
megállapodás[7]
(a továbbiakban: a megállapodás) 3. jegyzőkönyve 15. cikkének (7)
bekezdése a vámok vagy azokkal azonos hatású díjak tekintetében 2009. december
31-ig bizonyos körülmények között lehetővé teszi a részleges
vámvisszatérítést vagy vámmentességet.
(2)                   
A PFSZ kérelme alapján a Bizottság 2010-ben a 3.
jegyzőkönyv 15. cikkében foglalt rendelkezések alkalmazásának 2012.
december 31-ig történő meghosszabbítását javasolta[8]. Az EU–PFSZ vegyes bizottság
azonban nem fogadta el e határozatot.
(3)                   
A Felek megállapodtak abban, hogy a megállapodás
3. jegyzőkönyve 15. cikke (7) bekezdésének alkalmazását 2010.
január 1-jei hatállyal hat évvel meghosszabbítják, hogy a gazdasági
szereplők részére biztosítsák az egyértelműséget, a gazdaság hosszú
távú kiszámíthatóságát és a jogbiztonságot, valamint jogszerűvé tegyék a
Bizottság javaslata által felölelt időszakot.
(4)                   
A megállapodás 3. jegyzőkönyvét ennek
megfelelően módosítani kell.
(5)                   
Mivel a megállapodás 3. jegyzőkönyve 15.
cikkének (7) bekezdése 2009. december 31. után nem alkalmazandó, 2010. január
1-jétől ezt a határozatot kell alkalmazni,
ELFOGADTA A
KÖVETKEZŐ HATÁROZATOT:
1. cikk
Az egyrészről az Európai Közösség,
másrészről Ciszjordánia és a Gázai-övezet Palesztin Nemzeti Hatósága
képviseletében a Palesztin Felszabadítási Szervezet (PFSZ) közötti
kereskedelemről és együttműködésről szóló euromediterrán ideiglenes
társulási megállapodáshoz csatolt, a származó termékek fogalmának
meghatározásáról és az igazgatási együttműködés módszereiről szóló 3.
jegyzőkönyv 15. cikke (7) bekezdésének utolsó francia bekezdése helyébe a
következő szöveg lép:
„Ezt a bekezdést 2015. december 31-ig kell
alkalmazni, és közös megegyezéssel felülvizsgálható.”
2. cikk
Ez a határozat elfogadásának napján lép
hatályba.
Ezt a határozatot 2010. január 1-jétől
kell alkalmazni.
Kelt Brüsszelben, -án/-én.
                                                                       a
vegyes bizottság részéről
                                                                       az
elnök
                                                                       […]
[1]               HL L 298.,
2009.11.13., 1. o.
[2]               COM(2010)166,
2010.4.21.
[3]               HL L 298.,
2009.11.13., 1. o.
[4]               HL L 187.,
1997.7.16., 3. o.
[5]               COM(2010)166,
2010.4.21.
[6]               HL L 298.,
2009.11.13., 1. o.
[7]               HL L 187.,
1997.7.16., 3. o.
[8]               COM(2010)166,
2010.4.21.